**דף עבודה: עבודה בקבוצות**

**קבוצה א: פסוקים ב-ו - השיחה בין חמשת המרגלים משבט דן לנער הלוי**

* מה עשו המרגלים בבית מיכה?
* מה שאלו המרגלים את הנער הלוי, שאת קולו הכירו, מה הם רצו לדעת?
* כיצד ניחש הנער הלוי אם תצלח דרכם?
* מה בעייתי בהתנהגותם של המשתתפים בשיחה זו?

**קבוצה ב: פסוקים יז-יט - גנבת הפסל האפוד והתרפים**

* לשם מה מגיעים בני דן לביתו של מיכה בפסוקים אלו?
* מה שואל אותם הנער הלוי בפסוק יח?
* מהי תגובתם של אנשי דן?
* בני שבט דן מנסים "לקנות" את שתיקתו. מה הם מציעים לו?
* האם הנער הלוי מקבל את הצעתם?
* האם הייתם נוהגים כמוהו? מה הייתם עושים במקומו?
* מה אינו מוסרי בהתנהגותם של בני דן? ציינו לפחות שתי התנהגויות לא מוסריות.

**קבוצה ג: פסוקים כב-כו – השתקתו של מיכה והאיומים עליו**

* מי רודף אחרי מי בפסוקים?
* כיצד שבט דן עונים לצעקותיו של מיכה?
* לאחר שמיכה מסביר מדוע הוא רודף אחריהם, בני דן משתיקים אותו ומאיימים עליו. באיזה איום הם משתמשים?
* מה מיכה עושה?

האם הייתם נוהגים כמוהו? מה הייתם עושים במקומו?

להלן תשובות לדף העבודה: עבודה בקבוצות לשימוש המורה

**קבוצה א: פסוקים ב-ו - השיחה בין חמשת המרגלים משבט דן לנער הלוי**

* מה עשו המרגלים בבית מיכה? (עצרו למנוחה בדרך)
* מה שאלו המרגלים את הנער הלוי, שאת קולו הכירו, מה הם רצו לדעת? (האם ינצחו במלחמה וימצאו נחלה טובה?)
* כיצד ניחש הנער הלוי אם תצלח דרכם? (כנראה באמצעות האפוד והתרפים)
* מה בעייתי בהתנהגותם של המשתתפים בשיחה זו? (הם הדיחו את הנער לדבר עבירה וביקשו ממנו לנחש באמצעים פסולים אם ינצחו במלחמה, הנער טעה בכך שנענה לבקשתם)

**קבוצה ב: פסוקים יז-יט - גנבת הפסל האפוד והתרפים**

* לשם מה מגיעים בני דן לביתו של מיכה בפסוקים אלו? (כדי לקחת את הפסל, האפוד, התרפים והמסכה)
* מה שואל אותם הנער הלוי בפסוק יח? (מה אתם עושים?)
* מהי תגובתם של אנשי דן? (הם משתיקים אותו)
* בני שבט דן מנסים "לקנות" את שתיקתו. מה הם מציעים לו? (בני שבט דן מציעים לנער הלוי להיות כוהן של שבט שלם, שבט דן, ולא רק של אדם אחד, מיכה)
* האם הנער הלוי מקבל את הצעתם? (כן. הוא שלוקח את הפסל, האפוד והתרפים ועובר לצידם של בני דן)
* האם הייתם נוהגים כמוהו? מה הייתם עושים במקומו?
* מה אינו מוסרי בהתנהגותם של בני דן? ציינו לפחות שתי התנהגויות לא מוסריות. (א. גנבה; ב. השתקה ו"קניית" שתיקתו של הנער הלוי באמצעים פסולים - הבטחה לכבוד ולעלייה בדרגה מכוהן של משפחה אחת לכוהן של שבט. אפשר להזכיר את המושג הרווח בימינו – דמי שתיקה; ג. הפעלת הכוהן שהוא יהיה זה שיגנוב ממיכה)

**קבוצה ג: פסוקים כב-כו – השתקתו של מיכה והאיומים עליו**

* מי רודף אחרי מי בפסוקים? (מיכה ואנשי ביתו רודפים אחרי בני שבט דן)
* כיצד שבט דן עונים לצעקותיו של מיכה? (בזלזול, מיתממים: **"מַה לְּךָ כִּי נִזְעָקְתָּ?"**)
* לאחר שמיכה מסביר מדוע הוא רודף אחריהם, בני דן משתיקים אותו ומאיימים עליו. באיזה איום הם משתמשים? (הם מאיימים על חייו ועל חיי משפחתו)
* מה מיכה עושה? (חוזר לביתו)
* האם הייתם נוהגים כמוהו? מה הייתם עושים במקומו?